Arabijos dykuma

Apie dykumą Egipte žr. Rytų dykuma.

Arabijos dykuma () – tuščia dykuma Vakarų Azijoje, užimanti beveik visą Arabijos pusiasalį. 2020 m. duomenimis, dykumos plotas siekė 1,855 mln. km²"Arabian Desert and East Sahero-Arabian xeric shrublands". Digital Observatory of Protected Areas. Accessed 22 November 2020.  Pagrindinė Arabijos dykumos dalis – Rub el Chalis, esantis pietuose. Šiaurėje plyti Didysis Nefudas. Šias dykumas skiria Dechnos dykuma. Centrinėje dalyje iškilęs Tuvaiko masyvas. Omane yra keletas smėlio baseinų, jų tarpe lakiojo smėlio sritis – Um al Samimas.

Klimatas hiperaridinis; per metus vidutiniškai iškrenta 35 mm kritulių (50 % žiemą, 15 % vasarą). Vasaros dienomis temperatūra pakyla iki 40-50 °C, žiemą nukrenta iki 5-15 °C, pasitiko ir neigiamų temperatūrų. Dideli dienos ir nakties temperatūrų svyravimai. Dykumoje yra gausūs naftos, gamtinių dujų, fosfato, sieros telkiniai.

Augalija ir gyvūnija labai skurdi. Arabijos dykumoje suskaičiuotos tik 37 augalų rūšys. Tai daugiausia rūgtinių, burnotinių, viksvuolinių šeimos augalai. Iš medžių auga tik arabinis algarobas (Prosopis cineraria) ir Acacia ehrenbergiana.

 Šaltiniai 

Kategorija:Azijos dykumos
Kategorija:Irako geografija
Kategorija:Jordanijos geografija
Kategorija:Omano geografija
Kategorija:Jemeno geografija
Kategorija:Saudo Arabijos geografija